

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-37

Ivanić-Grad, 05. srpnja 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o davanju prethodne suglasnosti Komunalnom centru Ivanić-Grad d.o.o. na Izmjene i dopune Općih uvjeta isporuke usluge obavljanja dimnjačarskih poslova**

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o davanju prethodne suglasnosti Komunalnom centru Ivanić-Grad d.o.o. na Izmjene i dopune Općih uvjeta isporuke usluge obavljanja dimnjačarskih poslova**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestitelja na sjednici Gradskog vijeća određujese Mario Mikulić, direktor trgovačkog društva Komunalni centar Ivanić-Grad d.o.o.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 30. stavka. 2. i 4. Zakona o komunalnom gospodarstvu (Narodne novine, broj 68/18, 110/18, 32/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_ 2022. godine donijelo je sljedeću

**O D L U K U**

**o davanju prethodne suglasnosti Komunalnom centru Ivanić-Grad d.o.o. na Izmjene i dopune Općih uvjeta isporuke usluge obavljanja dimnjačarskih poslova**

Članak 1.

Gradsko vijeće Grada Ivanić-Grada ovom Odlukom daje suglasnost Komunalnom centru Ivanić-Grad d.o.o. na Izmjene i dopune Općih uvjeta isporuke usluge obavljanja dimnjačarskih poslova.

Članak 2.

Izmjene i dopune Općih uvjeta isporuke usluge obavljanja dimnjačarskih poslova Komunalnog centra Ivanić-Grad d.o.o. objavit će se u Službenom glasniku Grada Ivanić-Grada, na mrežnim stranicama i oglasnoj ploči Grada Ivanić-Grada te na mrežnim stranicama i oglasnoj ploči isporučitelja usluge Komunalnog centra Ivanić-Grad d.o.o.

Članak 3.

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju prethodne suglasnosti Komunalnom centru Ivanić-Grad d.o.o. na Izmjene i dopune Općih uvjeta isporuke usluge obavljanja dimnjačarskih poslova |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 30. stavka. 2. i 4. Zakona o komunalnom gospodarstvu (Narodne novine, broj 68/18, 110/18, 32/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Odredbama članka 30. stavka 2. i 4. Zakona o komunalnom gospodarstvu (Narodne novine, broj 68/18, 110/18 i 32/20) propisano je kako Opće uvjete isporuke komunalne usluge donosi isporučitelj komunalne usluge, uz prethodnu suglasnost predstavničkog tijela jedinice lokalne samouprave.

Gradsko vijeće Grada Ivanić-Grada na svojoj 17. sjednici održanoj dana 01. ožujka 2019. godine donijelo je Odluku o davanju prethodne suglasnosti Komunalnom centru Ivanić-Grad d.o.o. na Opće uvjete isporuke usluge obavljanja dimnjačarskih poslova (Službeni glasnik Grada Ivanić-Grada, broj 02/19) temeljem koje je trgovačko društvo Komunalni centar Ivanić-Grad d.o.o., kao isporučitelj komunalne usluge na području Grada Ivanić-Grada dana 19. ožujka 2019. godine donijelo Opće uvjete isporuke usluge obavljanja dimnjačarskih poslova.

Trgovačko društvo Komunalni centar Ivanić-Grad d.o.o. je, s obzirom na trenutne potrebe tržišta te dosadašnje iskustvo u obavljanju dimnjačarskih poslova, dostavilo prijedlog Izmjena i dopuna Općih uvjeta isporuke usluge obavljanja dimnjačarskih poslova.

Trgovačko društvo Komunalni centar Ivanić-Grad d.o.o. zahvaljujući stečenom znanju i iskustvu u obavljanju dimnjačarskih poslova te dostatnim materijalnim i ljudskim resursima u mogućnosti je obavljati dimnjačarske usluge i izvan dimnjačarskog područja Grada Ivanić-Grada, a koji se sada obavljaju isključivo na dimnjačarskom području Grada Ivanić-Grada, pri čemu će voditi računa o prioritetu pružanja usluga korisnicima s dimnjačarskog područja Grada Ivanić-Grada.

Obilazak dimnjačarskog područja radi kontrole i čišćenja dimovodnih objekata i uređaja za loženje dosad se obavljao sukladno Planu obilaska kojega je s obzirom na današnje životne potrebe i navike građana teško provoditi pa se stoga predlaže obilazak dimnjačarskog područja prema unaprijed dogovorenom terminu pružanja dimnjačarskih usluga za svako kućanstvo pojedinačno. Rezervacija termina bit će moguća telefonskim putem, elektroničkom poštom ili osobnim dolaskom, a njome će se pouzdano moći utvrditi rok izvršenja usluge na obostrano zadovoljstvo korisnika i isporučitelja dimnjačarske usluge.

Izmjenama i dopunama Općih uvjeta isporuke usluge obavljanja dimnjačarskih poslova dodaje se mogućnost izrade ponude u slučajevima kada cijenu nije moguće utvrditi cjenikom dimnjačarskih usluga, a koja se odnosi na specifičnosti mnogobrojnih vrsta dimovodnih objekata i uređaja za loženje za koje nije moguće predvidjeti sve potrebne radnje kvalitetnog obavljanja usluge. Izradi ponude pristupit će se nakon provedenog očevida i utvrđivanja svih radnji koje je potrebno obaviti te će se ona dostaviti korisniku usluge prije obavljanja dimnjačarskih poslova.

Slijedom navedenog, a kako bi se ispunila zakonska obveza davanja prethodne suglasnosti na Opće uvjete isporuke komunalne usluge, predlaže se usvajanje predmetne Odluke.